mteb/NusaParagraphTopicClassification huggingface dataset:
Bercerito soal hobi, aku punyo sedikit cerito tentang hobi aku. Aku dulu anaknyo pemalu nian, dak terlalu percayo diri samo diri aku dewek. Dulu mamak aku ngeleske aku ngaji , dan dulu aku sereng melok lomba MTQ untuk ngewakilke mushola di deket rumah aku. Beberapo kali aku pernah menang, pernah jugo dak menang. lamo kelamoan semakin aku besak, kiro-kiro lah nginjak usia SMP aku lah idak les ngaji lagi. Tapi aku punyo ketertarikan untuk nyanyi meloki lagu yang galak disetel bapak aku di radio. Nyampek aku lolos SMP dak katek yang tau amen aku seneng nyanyi. Akhernyo pas aku di SMA dpt pelajaran khusus seni , darisano aku pertamo kali nyanyi didepan kelas untuk ngambek ujian praktek. Idak kusangko, guru seni aku ngomong amen suaro aku bagus. Tapi walaupun suaro aku bagus tapi uji dio aku nyanyi ngatek power jadinyo suaro aku kecik nian. sebenernyo pas itu aku maluan sih dak pede bae. abis dr pengambekan nilai, aku langsung diarahke buat latihan nyanyi samo guru aku. Akhernyo aku sering ngewakilke SMA aku setiap ado lomba atopun festival nyanyi tingkat daerah sampe ke propinsi. Alhamdulillah aku salalu dapet juaro, entah juaro 1 atopun juaro harapan. Setelah lulus SMA aku nekunni dunio nyanyi dan pacak nyari duit dari hobi nyanyiku ini.
Di jaman sekarnag kito dak perlu lagi beli kamera untuk ngabadike kegiatan atau momen momen penting dalam hidup kito. Masalahnyo hamper dari seluruh uwong psti punyo hape. Nah hape jaman sekarnag ni pasti dilengkapi samo kamera kan? Makonyo amen memang dak penting penting nian, kamera ho sudah cukup untuk ngabadike momen momen penting dalam hidup kito. Nah dari kamera yang ado di hp kito jugo biso manfaatkan untk buat vlog sehari hari yang biso diporsting di sosial media kito. Anggep bae iseng iseng behadiah, kito dak pernah tau namonyo rejeki dareng dari mano bae. Mulai sekarnag manfaatke bae kamera hp km untuk sekedar buat buat konten, siapo tau biso terkenal dan ngasilke pendapatan sampingan. Ayo ngevlog makek kamera hape !
Handphone yang dipake untuk budak kecik dibawah umur menurut aku masih belom terllau dibutuhke. Walaupun memang idak aku pungkiri sebagai uwong tuo kito susah nian buat ngediemke anak, apolagi amen ngadepi anak yang rewel dak biso ditinggal kemano mano. Mintaknyo nempel terus samo mamaknyo, akhernyo kito jadi nyerah ngasih anak handphone biar diem. Menurut aku memang idak salah 100% kareno memang dijaman sekarang ini menghindari kemajuan teknologi tuh kayak dak memungkinke. Tapi menurut aku untuk membatasi penggunaanyo masih biso kito lakike sebagai uwong tuo. Nah walaupun misalnyo kito memang dak punyo kemampuan buat ngalihke emosi anak setidkanyo kito berusaha dulu bepikir caro laen selain ngasih hp buat anak kito. Kareno memnag sepatutnyo kito ngasih batesan ke anak kareno hp ini idak sepenuhnyo punyo pengaruh baik atau pun sepenuhnyo punyo pengaruh buruk buat budak.
Jangan ngaku pecinto olahraga ekstrem amen kamu belom pernah nyoba olahraga panjat tebing. Nah di Indoensai ini banyak nian tebing tebing ekstrem yang biso kamu takluke, diantaranyo: Tebing pantai siun di yogyakarta, Tebing Uluwatu Bali, Tebing citatah jawa barat, Tebing Lembah Harau Sumatera Barat.  Nah tebing tebing ini terkenal nian keekstremannyo di Indonesia. Buat kamu yang pecinto panjat tebing dna olahraga ekstrem harus nian nyubo ngedaki tebing tebing ini biar ounyonpengalaman seru yang menegangke. Selain ekstrem tebing tebung ini jugo nyuguhke pemandangan yang indah nian amen kamu cubo ngedakinyo. Ayo tunggu apo lagi? langsung bae pegi smao tim kamu buat nakluke tebing tebing itu.
Faktonyo yang harus kito tau tentang pengawet makanan tuh adalah setiap makanan samo minuman kemasan yang ageknyo dipasarke sudah ngelewati banyak tahapan pengujian makanan dan pemeriksaan sampe akhernyo diijinke samo badan pengawas makanan untuk dipasarke. Proses penilaiannyo jugo  harus terbukti kalo bahan atau zat yang dipake untuk makanan atau minuman kemasan itu idak nimbulke resiko kesehatan buat masyarakat, sehinggo aman buat dipasarke dan sikonsumsi. Jadi menurut aku, kito dak perlu terlalu khawatir samo makanan atau minuman kemasan yang beredar di pasaran. Tapi kito jugo memang diharuske lebih teliti untuk ngebaco keterangan produk sebelum kito mengkonsumsinyo. Gunonyo biar kito dak makan makanan yang lah kadaluarsa, atau adi bahan mkaanan yang nimbulke akergi buat badan kito. Teliti itu penting sebelom kito beli, dan sebelum kito oleh buat dikonsumsi.
Ternyato hotel yang manfaatnyo untuk penginapan selamo kito liburan, biso jugo dipake untuk tempat prostitusi. Bukan cumak dihotel ecek ecek bae yang mak ini. Nyatonyo di hotel berbintanag jugo banyak praktek prostitusi mak ini. Lah banyak yang ketangkep mucikaru-mucikarinyo yang ngelakuke transakai di hotel bintang limo. Bahkan beberapo waktu lalu amsik berita hotel bintang limo yang ajdi temoat prostitusi anak dibawah umur. Miris nian amen denger berita mak itu. Sempet tekejot, kiroi hotel bintang limo idak mungkin kecilongan buat tempat mak itu. Tapi nyatonyo banyak malah hotel bintang limo yang dijadike tempat bisnis haram termasuk prostitusi ini. Bahkan menurut sumber teroercayo pihak hotel bahkan menyedioke PSK untuk tamu hotelnyo.
Ado beberapo cabang olahrago yang ditandingke di pertandingan olahraga yang diselenggaroke oleh Fakultas Ekonimidan Bisnis ( FEB ) UGM untuk ngerayoke Dies Natalis menyambut ulang tahun jurusan FEB UGM. Diantaronyo Bola voli , dari lapan tim yang melok betanding, lah didapetke tigo tim yang jadi juaro. Tim anga ktedit jadi juaro ketigo, Tim scopus sebagai juaro duo, dan Tim Sustainable juaro pertamo. sedangke cabang olahrago Tenis, Juaro tigo dimenangke oleh tim Migunani, juaro duo dimenangke Tim Resilence dan Juaro pertamo dimenangke samo Tim Guyub. Sedangke untuk canag olahraga Bulu Tangkes samo Tenis mejo masih berlangsung pertandingan untuk merebutke juaro pertamo.
Selain tigo tips yang sudha akubjelaske dipucuk, ado beberapo tips lagi yang biso kamu cubo untuk ngawali bisnis katering. Setelah nentuke jenis katering, namo brand katering samo dapet supplier kebutuhan pokok yang murah kamu biso lanjut ke persiapan modal untuk mulai buka usahanyo. Setlah modal kamu tekumpul, yang lerlu kamu lakuke adalah caro kamu paromosike makanan yang kamu jual. Caro ini sebenernyo mudah untuk jaman sekarang yang sudah serba internet. Kamu biso promosi di sosial media dan sebagainyo biar cepet dapat komsumen, bahakn biso minta bantu ke kawan kawan deket kito.Tips yang paling penting setelah itu adalah ngejago kualitas raso makanan dna pelayanan. Hal ini penting kerno biso ngbeken bisnis kamu betahan walaupun saingannyo banyak. Dan yang terkahir kamu harus punyo pembukuan untuk bisnis yang kamu jalanke. Ini hal yang paling penting dalam bisnis yaitu pembukuan, dari sini kito biso tau berapo keuntungan bahkan kerugian kito.
Piala dunio yang diadoke 4 tahun sekali sudah didepan mato, piala dunio kali ini bakal diadoke di Qatar. Dan piala dunio kali ini merupoke piala dunio terakhir buat christiano ronaldo untuk melok bepartisipasi ngewakili negaronyo portugal. Sebagai fansnyo kito harus dukun christiano ronaldo untuk mencapai impiannyo, menangke negaranyo di piala dunio kali ini. Sebagai fans nyo christiano ronaldo kito harus ngasih percayo kalo dio biso ngebawa portugal sebagai juaronyo. Dan jugo jangan lupo ninton piala dunio, kareno ini terakhir kito jingok Cr7 belago di pialo dunio. Ayo jangan lupo yo nonton piala dunio, dan jangan lupo dukung negaro portugal buat kamu fansnyo CR7.
Aku budaknyo memang seneng nonton pilm. amen dak katek gawean apo-apo, aku lebih seneng dirumah bae trus nonton pilm. Pilm-pilm jadul jugo galak aku tontoni. Walaupun seneng nonton pilm, aku dak pulo seneng pegi ke Bioskop, kareno aku males nian amen nak pegi ke mall cumak nak nonton bae, teus amen nonton pulm dibioskop mecak dak leluaso pulo. Tapi amen nonton dirumah nak tejungkit, tebalek teserah kito. Mangkonyo setelah aku tau ado aplikasi yann namonyo Netflix aku langsung langganan, idak make pikir panjang. Setelah belangganan netflix, ternyato pilmnyo bagus-bagus, bahkan ado dramanyo jugo, pil dikumenter jugo ado. Seru dak nyesel lah langganan Netflix. Buat kamu yang hobinyo nonton pilm dak ado salahnyo nyubo langganan Netflix. Kareno pilmnyo banyak dan bagus-bagus, bahkan ado acara reality show pulo. Dak usah takut nyesel aku jamin dak akan nyesel, cepetlah daftar untuk langganan.
Gamelan salah sikok alat musik yang berasal dari Jawo ini punyo kesan mistis amen didengeri. Banyak uwong yang ngeraso bunyi alat musik gamelan ini memang mengandung kesan mistis samo horor. Menurut aku ngapo biso gameln ini tekesan mistis dan horor kareno memang musik ini punyo bunyi musik minor yang cuma punyo 5 nado dasar yang tekesan sedih atau seram. Ditambah lagu menueur beberapo cerito cerito lokal yang ngatoke amen beberapo lagu jawo biso manggil arwah uwong yang sudah mati. Selain itu jugo kebudayaan agama hindu budha yang memoengaruhi lahirnyo alat musik gamelan ini memang berkaitan samo hal hal yang mistis.
Adat selalu bae dikaetke samo makmano manusia mengelola dirinyo, kelompoknyo, serto mengatur hubungan manusio samo tuhannyo. Adat sudah ado jauh sebelum adonyo berbagi macam agama. Nah Dalam adat jugo berlaku aturan adat atau yang baiso dikenal samo hukum adat. Hukum adat bisonyo tebentuk sesuai dengan kebudayaan suatu suku yang dipimpin samo tokoh adat. Nah kenakalan remaja yang bekembang saat ini memang teraso miris nian kareno dak sesuai samo adat istiadat yang ado di Indonesia. Nah disinilah peranan penting tokoh adat dalam mengayomi wargonyo, mengarahke wargonyo baek yang mudo atau yang tuo. Selain agama yang ngatur, tokoh adat jugo biso ngebuat peraturan yang biso ditaati disebuah daerah. Tokoh adat dianggap sebagai benteng untuk ngehadepi era modern untuk setiap generasi. Termasuk kenakaln remaja uang seksrang kito hadapi, ternyato pendekatan secaro adat lah yang mampu ngajak anak anak mudo balek ke norma norma adat yang belaju.
Hai buat kamu yang single yang tinggal dewekan di kosan ataupun apartement memnag paling snengbamen hidupnyo simple dan dak ribey. Nah pasti banyak dari kamu yang sering laundry pakaian. Memang ngelaundru pakaian biso hemat waktu dari pada nyuci baju dewek, tapi sebenernyo agak lebih boros untuk pengeluaran. Nah buat kamu yang pengen ngehemat budget bulanan sebenrnyo biso untuk nyuci dewek dirumah, tapi amsalahnyo nyuci baju memang gawean yang makan waktu. Buat kamu yang hidupnyo disibuke samo gawean kantor pasti males amen nak nyuci baju dewek, kerno apati lah meraso capek begawe dan dak pengen lagi ngerjoke gawean rumah. Nah tenang bae buat kamu yang punyo kesibukan segunung dna tetep pengen hemat, kamu biso beli meskn cuci 3 kg dengan berbagai merk dan hargo yang tejangkau. Selain itu mesin cuci ini jugo kecik dak makan tempat, cocok buat kamu yang ngekos atau tinggal diapartemen. Mesin ini jugo biso nyuci seberat 3 kilo maksal. Ayo dapetke sekarnag jugo mesin cuci tigo kilonyo.
Tempat indah yang tesembunyi berikutnyo yang punyo kadar oksigen terbaek adalah pulau Gili Ilyang yang tempatnyo diujung pulau maduro. Mpuklah tepisah, tempat ini merupoke bagian dari Pulau Maduro dan secaro administratif masok ke dalam Kecamatan Dungkek, Kabupaten Sumenep. Dikotep dari Indonesia.go.id, Gili Iyang merupoke tempat dengan kadar oksigen tebaek Indonesia dan terbek kedua di dunio abes Laut Mati, Yordania. Mako dak salah amen pulau ini disebot denganPulau Oksigen. Men uji bahaso disano ‘gili’ artinyo pulau. Gili Iyang punyo luas sebesak 9,15 km2 dihuni samo 7.832 uwong yang nempati duo dusun, yaitu Bancamara dan Banraas. Di taon 2006, Lembaga Penelitian Antariksa Nasional (LAPAN) ngelakuke penelitian samo kualitas udara di pulau ini. Dari 17 titik yang diuji, Lapan nyebitke kadar oksigen Gili Iyang sebesak 20,9 persen. Artinyo, dalem volume 1 liter udaro bebas tekandung 0,209 liter oksigen.
Pengen punyo badan idel? Buat kamu yang dak biaso olahraga dan pengen punyo badan yang ideal, sebaiknyo mulai dengan olahraga ringan khusus buat pemula mecak yoga. Gerakan yoga dak terlalu susah untuk pemula buat dilakuke, selain biso buat ngebentuk badan jadi ideal, yoga jugo biso ningkatke dayo tahan tubuh jadi lebih baek dan ngilangke stres yang berlebih. Alat yang dibutuhke untuk olahraga yoga jugo dak begitu banyak, cukup siapke matras buat alas kito supayo aktifitas yoga kito jadi nyaman kerno alasnyo empuk. Nah buat kamu yang nak nyoba yoga dari rumah banyak sudha instruktur yoga yang biso kamu peloki di youtube. Nah tunggu apo lagi, mulailah berykga ria dari rumah, ciptake badan ideal sesuai impian kamu.
Tongkonan merupoke rumah adat bagi rakyat Toraja. kato Tongkonan asal mulonyo dari kato "tongkonan", yang artinya duduk besamo-samo. Biasonyo suku Toraja yang punyo rumah adat mak ini tinggalnyo di pegunungan yang bebatesan samo Kabupaten Enrekang, Sulawesi Selatan.Rumah adat tongkonan merupoke rumah langgung yang tebuat dari kayu. Menurut informasi kayu yang dipake untuk pembuatan tongkonan merupoke kayu kualitas terbaek yang cuma idup di sulawesi dan biso awet ratusan taun. Atap rumahnyo tongkonan bentuknyo melengkung dan tebuat dari bambu. Biasonyo rumah tongkonan dihiasi samo tanduk kebo yang ditancepke di dinding bagain rumah tongkonan. Sungguh kayo nian warisan budayo bangso kito ini, Indonesia.;
Ngejalanke bisnis memang idak semudah yang dianganke tiap uwong. Namonyo untung dna rugi tuh lah jadi hal biaso dalam bisnis. Nah apolagi di jaman datengnyo pandemi kemaren, banyaka nian bisnis yang harus gulung tikar. Pas pandemi covid 19 kemaren, diberlakuke kebujakan PPKM yang ngeharuske setiap uwong trus berado dirumah. Kerno pandemi kemaren inj memnag bahayo buat uwong beaktipitas diluar rumah. Alhasil perekonomian dbanyak negaro harus ngalami kemunduran. Dak tekecuali di Indonesia, banyak pebisnis yang merugi disaat adonyo pandemi. Dengan banyaknyo bisnis yang merugi mako banyak dari pelaku bisnis yang nutup usahanyo. Akhernyo tejadilah PHK besak besakan dibanyak sektor. PDengan tutupnyo banyak pabrik, swalayan, sekolah nom formal akhernyo roda perekonomian di Indonesia semet tepuruk.
Ngeraske naek tuk tuk selamo berwisata dithailand. Kamu bakal dibawa keliling di jalanan bangkok. Perhentian pertamonkamu ado di Benteng phra Sumero trus ngelewati Thammasart Universitu dimano kamu bakal belajar sesikit tentang sejarah tempat itu. lanjut dari situ kamu bakal berenti lagi di Amulet Market, dimano ini tuh pasar tradisional thailand yang ngejual banyak jimat jimat atau resep resep obat tradisional thailand. Agek pemandu lokalnyo jugo bakaln ngejelaske sedikit barang barang yang dijual itu sejarah smao fungsinyo. abes tu lanjut lagi ke Kuil Wat po yaitu kuil pusat agama Budho di Thailand. lanjut lagi ke pasar phahurat, pasar Khlong thom samo terakher ke kulil yang ado di kaki gunung Golden yaitu kuil Wat Saket.
Ilmu pengetahuan bekembang cepet nian dan luar biaso. Teknologi jugo semakin cepat bekembang dan semakin mengkhawatirkan. Pemanfaatan teknologi di kehidupan manusio memnag punyo dampak negatif dan positif. Sebagai contoh teknologi nuklir yang tedenger bebahayo ini sebenernyo punyo dampak positip. Negara kito Indonesia ini bekomitmen untuk jadi negara yang sadar akan Ilmu pengetahuan dan jugo menyeimbangke pergerakan teknologi yang cepet ini. Ngejingok manfaat teknologi bertenago nuklir yang biso ngehasilke listrik, mako pemerintah indonesia jugo berencano untuk nerapke teknologi nuklir ini untuk menyediake listrik buat rakyat indonesia. Energi nuklir ini memang tekenal ramah lingkungan dan biso ngegantike bahan bakar fosil. Nah buat rakyat indonesia ayo kito dukung program pemerintah untuk beralih dari
Alquran merupoke wahyu yang disampaike samo Allah SWT lewat Nabi Muhammad SAW banyak nyeritoke tentangvsejarah sejarah kehidupan bangso dahulu. Salah sikoknyo Alquran ngisyaratke amen   jasad Firaun masih utuh dan bakal dijingok dan jadi bukti untuk generasi selanjutnyo. Ternyato utuhnyo jasad Firaun mecak yang ditulis di Alquran itu pun tebukti dengan fakto ilmiah. ilmuwan Barat yang namonyo Maurice Bucaille berhasel nemuke fakto penelitian amen ado siso-siso garam yang masih nempel di jasad mumi Firaun. Selaen itu pulo amen jasad itu dikeluarke dari laot trus dijadike mumi dan diawete nyampek sekarang. Siso-sisi garem itu ngebuktike fakto sejarah amen Firaun mati tenggelem pas ngebangkang samo Allah SWT dan ngelawan Nabi Musa trus ngejer nabi musa make balo tentaro yang dio punyo.
Aturan pemerintah terbaru tentang pemberhentian tayangan tipi analog yang sudah dak sesuai samo oerkembangan jaman ini memang bikin pro dan kontra. Tipi analog ini bakal digantike samo tipi digital galo. Tapi sebenernyo apo sih perbedaan tipi analog samo tipi digital? Makmano caro ngebedakenyo ? Hal pertamo yang biso dilakuke adalah cek sticker yang biaso nempel di tipi, biso dibelakang atau didepan tergantung merk tipinyo. Untuk tipi digital dibagian stikernyo bakal ado salah sikok tulisan ATSC, DTV, Digital ready, HD Ready, HDTV, Digital Tuner, Digital Tuner Built-in, Integrated Digital Tuner, atau Digital Reciever. Nah amen tipi kamu ngatek lebel stiker yang tulisannyo salah siko dsri itu artinyo tipi kamu masih tipi analog.
Tau dak kamu sebelum ado hp dulu tipi samo radio itu jadinsikok sikonyo hiburan di rumah. Setiap rumah pasti punyo tipi smao radio. Dari situlah uwong biso ninton banyak berita yang nagsih informasi, ado jugo acara hiburan untuk ngilangke penat. Dulu tipi memang barang mewah, dsekitar tahun 1960-1990 tipi tuh masih barang langko. Dak banyak uwonv yang punyo tipi kareno hargonyo masih mahal. Memasuki tahu 1990 kepucuk mulai banyak uwong yang beli tipi buat dirumahnyo. Tapi untuk siaran tipi masih galak di blokir but yang tinggal di dusun. Kami yang tinggal didusun biaso make parabola biar biso dapet saluran tipi. Tipi dijaman itu memang mewah nian apolagi punyo parabola. Pastilah wkng kayo jian amen lah punyo parabola samo tipi. Nonton tipi jugo kegiatan yang menyenangkan buat aku dulu. Dulu aku sering numlang nonton tipi di tetanggo kerno siaran tipi dirumahku cumak ado TVRI. Jadi nkntkn tipi tuh memang spesial buat aku, kareno aku dak biso ngelakuke itu setiap saat. Nunggu tetanggo aku yang punyo tipi samo parabola buka rumahnyo baru aku amsuk numpang nonton. Beda nian jaman sekwrang aku malah punyo tipi tapi dak pernah aku tonton kerno aku lebih senneg maen hp.
Dalam menyambut Pemilu 2019, beberapo tokoh adat di daerah mengajak wargo untuk nyiptake suasano yang aman, tentram dan kondusif selamo pemilu berlangsung. Mecak tokoh adat dari papua yang benamo Herman yoku, dio ngajak wargo papua untuk ngejago leanan di bumi cendrawasih ini. " Ayok, kito sebagai wargo negaro yang baik, sebagai kader partai dan politisi yang baek, aku ngajaki untuk kito bejuang dengan etika dan moral politik yang baek. Jangan nyampe buat kerinutan dan ngajari yang idak baek ke wargo". Dio ngomong mak itu ke media kareno memang dio khawatir menjelang pemilu banyak propokator yang sengajo nak buat keributan. Mako daripado itu , dio mengantisipasi sebelum kejadian.
Gambang kromomg merupoke alat musik karawitan yang berasal dari betawi. Akher akher ini akus ering kiat beberapk pertunjukan musik gambang kromong yang mengiringinlagu lagu keroncong bahkan lagu lagu modern. Penggabungan antaro musik tradisional dan lagu lagu yang kekinian ini menurut aku menarik. Ini biso dijadike pendekatan persuasif untyk generasi mudo kito biar biso mencintai alat musik tradisional sehinggo eksistensinyo tetep ado sebagai kekayaan budayo di Indonesia. Nah sebagai generasi mudonyo bangso Indonesia aku ngajak kamu kamu untuk coba nikmati musik gambang kromong yang sudah dicampur ke lagu lagu yamg lagi hits dijaman sekarang. Selain asik didenger, hal ini jugo biso ngajago jati diri bangso kito.
Dak biso kito pungkiri amen tokoh tokoh adatnyo wong batak punyomperan penting dalam lembangunan di Indonesia ini. Beberapo tokoh adat mereka memnag menonjol dikalangan politik dibanding dengan suku yang laen. Mecak pak Luhut panjaitan, dio memang terkenal sebagai menteri di kabinet kerjonyo paka jokowi. Tapi menurut wong suku batak dio termasuk ke tokoh adat batak yang punyo banyak pengaruh di pemerintahan yang dipimpin pak jokowi sekarang ini. Memang untuk latar belakang dio di bidang militer , memang menjadi cukup meyakinke untuk kariernyo di dunio politik. Bahkan beberapo kabar menyatoke amen pak lugut panjaitan ini merupoke uwong kepercayaan preside jokowi, bahkan segalo keputusan politik kenegaraan yang diambek pak jokowi banyak andil campir tangan dari pak luhut panjaitan.
Makmano sih bentuk mesin cuci pertamo kali itu ? Mesin cuci yang elrtamo kali dibuat itu idka sepenuhnyo otomatis, cuma memang dak manual dikicek make tangan. Mesin cuci yang dibuat pertami kali masih berupo tangki kayu samo tuas pemutar kayu. Untuk caro makeknyo, aer panas dituangkan ke dalam tangki, trus tuas kayunyo tadi diputar. Nah untuk meras pakaiannyo diperes diantara duo rol kayu. Habis itu bukankeran yang ado ditangki untuk ngeringke tangki. Amen mesin cuci elektrik pertamo kali dibuat pas tahun 1920-an. Walaupun mumesin cuci elektrik tapi masih butuh digoyang secaro manual. Mesin cuci elektrik yang bener bener otomatis pertamo kali dibut tahun 1937, mesin bukaan depan dengan bak yang dipasang melintang.
Dulu pas aku masih sekolah SD pernah ado kejadian lucu pas lagi olahraga. Kawan aku meseng celano pas lagi pelajaran olahraga. Lucunyo tuh kan kito lagi maen kasti, nah kan kalo maen kasti kan ado yang bagian lari, mukul bola trus lempar bola samo jago bola. Nah seingat ku dulu tuh kawna aku ni idka galak jadi apo apo, cuma galak tegak dibarisan bae. Trus guru olahraga aku marah samo dio, akhernyo dio lari ke lapangan ternyato ado yang nyampak dari celanonyo. Ternyato dio meseng celano, ya Allah ketawo galo kami. Trus guru aku ni nak marah ado tapi takut budaknyo nangis. Akhernyo ditelponke uwong tuonyo, uwong tuonyo dateng trus ngebersihin tainyo dilapangan. Nah menurut aku sebagai wong tuo penting nian kito ni ngajari anak untuk berani ngomong, berani bependapat biar hal mak ini dak tejadi. Seandainyo kawan aku tuh berani dio bakal minta izin pasti ketoilet. Dio takut nak ijin ke toilet jd dio nahan eeknyo.
Liburan ke surgo yang tersembunyi di karimunjawo, ado banyak macem-macem kegiatan pariwisato yang biso dilakuke di Karimunjawo, yaitu , menyelam, jalan-jalan di utan bakau, nanjaki bukit, samo wisata religi. Tempat  yang biaso wisatawan nyelem yaitu di Pulau Cemara Besak. Nyelem di Pulau Cemara Besar dak akan pernah nyesel dikarnoke terumbu karang di tempat itu indah nian dan luas, ikannyo pulo cukup banyak dan beragam. Wisato di bawah laut memang bagus nian, indah, dan jugo lautnyo bening sebening kristal. Di Karimunjawa jugo ado tempat penangkaran ikan hiu yang berada di Pulau Menjangan Besar. Hiu di penangkaran ini dibedake dari hiu yang ukuranyo sedeng sampek yang ukurannyo besak.
Oseng-oseng teri daun belinjo, menu yang terinspirasi dari siso isi kulkas. Menu ini pacak dijadike ide masakan buat ibu-ibu yang bingung dna bosen masak mak itu bae. langusng bae kito ke bahan-bahan yang perlu disiapke: teri bilis, daun belinjo, tahu, daun bawang, bawang merah, bawang putih, cabe , samo minyak untuk menumis. pertamo tamo kito buat bumbu tumbuk dulu dari bawang merah, bawang putih samo cabe ditumbuk kasar. keduo panaske minyak untuk goreng tahu yang sudah dipotong, samo gorneg teri bilis. ketigo tumis bumbu halus diminyak panas, lalu masukke daun belinjo, masukke tahu ( dipenyet dulu tahunyo nyampek ancur), abes tu masukke teri dioseng-oseng nyampe wangi. Terakher masukke potongan daun bawang samo njuki aer sedikit. amen aernyo lah ndidih, artinyo lah mateng dan siap disajike untuk makan samo keluargo.